P r e d k l a d a c i a   s p r á v a

Vláda SR na svojom rokovaní dňa 30. 6. 1999 prijala uznesenie č 565 k správe o rozpracovaní Programového vyhlásenia vlády SR do konkrétnych a termínovaných úloh na roky 1999 až 2002 vrátane odporúčaní a žiadostí NR SR uvedených v jej uznesení č. 69 z 2. 12. 1998, v rámci ktorého v bode B.2. uložila ministrom zabezpečiť pravidelnú a dôslednú kontrolu plnenia úloh a ich aktualizácie, vyplývajúcich z rozpracovania Programového vyhlásenia vlády SR na podmienky rezortu a o jej výsledku predkladať vláde informáciu, s termínom každoročne do 31. 12.

Ďalej v bode B.1. tohto uznesenia sa ukladá ministrom priebežne aktualizovať rozpracovanie Programového vyhlásenia vlády SR na rok 1999 až 2002 vrátane odporúčaní a žiadostí NR SR uvedených v jej uznesení č. 69 z 02. 12. 1998. 

Plnením tejto úlohy bola sekciou stratégie podpory podnikania a legislatívy spracovaná „Informácia o aktualizácii úloh vyplývajúcich z rozpracovania Programového vyhlásenia vlády SR na rok 2001 a 2002 v podmienkach Ministerstva hospodárstva SR č. 7/24/2000 (ďalej len PVV), ktorá bola prerokovaná v Porade vedenia ministra hospodárstva dňa 14. 12. 2000. 

Zo záverov z tejto porady v úlohe B.5. minister uložil riaditeľovi odboru kontroly zabezpečiť dôslednú kontrolu plnenia nosných úloh rezortu a predložiť súhrnu informáciu do Porady vedenia, termín: december 2001.

Vzhľadom k tomu, že sekcia stratégie zostala naďalej gestorom plnenia predmetnej úlohy, vypracovala a predkladá predmetný materiál. 

Odbor kontroly na základe vlastných zistení ho doplnil o potrebné údaje, ktoré získal z kontroly úloh vykonanej v dňoch 19. 11. až 14. 12. 2001 výberovým spôsobom kontrolu plnenia nosných úloh vyplývajúcich z PVV v podmienkach MH SR na všetkých dotknutých útvaroch ministerstva. 

Jej cieľom bolo zistiť vecné a  časové plnenie úloh, vyplývajúcich z rozpracovania  PVV na rok 2001  podmienkach MH SR zameraných predovšetkým na „Priority vlády SR na rok 2001“, kde z hľadiska participácie rezortu hospodárstva na ich plnení sa nosnými okrem iného stali najmä tieto:
•	participácia rezortu na uskutočňovaní reformy verejnej správy,
•	uskutočnenie procesu privatizácie Slovenského plynárenského priemyslu a Transpetrolu a reštrukturalizácia podnikov elektroenergetiky a ich príprava na privatizáciu,
•	vytváranie efektívneho podnikateľského prostredia, ktoré vytvorí podmienky pre rozvoj domácich investícií a zvýšený prílev priamych zahraničných investícií,
•	participácia rezortu na zavŕšení reformy verejných financií v oblasti programového rozpočtovania a reformy daní vo vzťahu k stransparentňovania podmienok podnikania v SR,
•	využívanie finančných prostriedkov z PHARE fondu deklarované vo Finančnom memorande,
•	plnenie programu PRENAME,
•	zníženie miery nezamestnanosti vo väzbe na štátnom podporované rozvojové programy, významné investície, zriaďovanie priemyselných parkov, programy malého a stredného podnikania vrátane cestovného ruchu a podpory exportu a pod.. 

Podkladom pre výkon kontroly úloh boli hlásenia generálnych riaditeľov sekcií a riaditeľov samostatných odborov vložené do systému Operatívnej evidencii úloh a zoznam úloh uvedených prílohe upraveného  materiálu č. 7/24/2000, schváleného na Porade  vedenia ministra hospodárstva  dňa 14. 12. 2000. 

Z hlásení vyplynulo, že celkom bolo sledovaných úloh 119, z ktorých 66 úloh obsahuje aj znenie rozhodnutia vlády SR, resp. jej poradných orgánov, prípadne termíny vyhodnotenia plnenia týchto rozhodnutí, najmä vo forme uznesení vlády SR. Tieto úlohy boli predmetom kontroly vecného a časového  plnenia a  sú uvedené v Prílohe 1.a. tejto Informácie. 

Listami zo dňa 27. 11. 2001 požiadal odbor kontroly siedmich generálnych riaditeľov sekcií a riaditeľa odboru bezpečnosti a  zvláštnych úloh o  doplnenie vyhodnotenia plnenia úloh vyplývajúcich im z  PVV v Operatívnej evidencie úloh. Zo 66 kontrolovaných úloh odbor kontroly žiadal 31 úloh aktualizovať ich vyhodnotenie najneskoršie do 30. 11. 2001. Zároveň žiadal v Operatívnej evidencii úloh uviesť predpoklad splnenia úloh  splatných v období od 01. do 31. 12. 2001. Na základe kontrolných zistení bola upravená príloha 1.a.. 

Napriek vysokému podielu splnených úloh je treba upozorniť na pretrvávajúce nedostatky, zistené odborom kontroly.

1.	Na určenom referáte sekcie, resp. odboru nie sú uložené všetky faktografické doklady preukazujúce vecné a časové splnenie úlohy. Vyhľadávanie takýchto dokladov, bolo vo viacerých prípadoch problematické, tieto boli rozptýlené po referátoch a ich dosažiteľnosť závisela od prítomnosti konkrétneho zamestnanca na pracovisku. 

2.	Plnenie úloh v Operatívnej evidencii úloh, nie sú pravidelne aktualizované tak aby text vyhodnotenia úlohy obsahoval všetky potrebné údaje a preukazoval by objektívny stav plnenia úlohy.
U vyhodnotenia niektorých úloh, u ktorých sa ukladá povinnosť predložiť materiál na rokovanie vlády, nebolo uvedené číslo listu, ktorým bol materiál na Úrad vlády  SR zaslaný a tiež dátum prevzatia materiálu ÚV SR. Bez týchto náležitostí by úloha nemala byť vyhodnotená ako splnená. V prípade, keď dátum prevzatia materiálu ÚV SR nasleduje až po termíne určenom na plnenie úlohy, je úloha splnená oneskorene.
Ak bol vládou alebo predsedom vlády povolený odklad plnenia úlohy, nebolo vo vyhodnotení jej plnenia uvedené číslo uznesenia vlády, resp. číslo a dátum listu predsedu vlády, ktorým sa povolil odklad plnenia. V prípade zrušenia úlohy nebolo uvedené číslo uznesenia vlády, ktorým bola úloha zrušená.

3.	Pri formulácii niektorých úloh nebola venovaná náležitá pozornosť, tak aby sa zabezpečila reálnosť ich splniteľnosti, z hľadiska vecnosti a termínu splatnosti úloh.

4.	 Čísla úloh uvedené v Operatívnej evidencii úloh sa nezhodujú s číslami, pod ktorými boli tieto úlohy poradou vedenia ministerstva  schválené. 

Zo súhrnných výsledkov kontroly plnenia úloh vyplývajúcich rozpracovania PVV na rok 2001 v podmienkach MH SR kontrolované obdobie vyplýva, že :

V záujme odstránenia zistených nedostatkov je potrebné, aby generálni riaditelia a riaditelia dotknutých útvarov ministerstva pri práci s týmito úlohami venovali pozornosť najmä :

a)	dôslednému plneniu úloh,
b)	vyvodeniu dôsledkov voči zamestnancom, ktorí zodpovedajú za nesplnenie úloh, resp. oneskorené splnenie.

Z dôvodov uvedených vyššie (bodoch 1 až 3 predkladacej správy) v návrhu opatrení navrhujeme doplniť Metodický pokyn č. 1/1998 ministra hospodárstva z 1. apríla 1998 na zabezpečenie jednotnej evidencie, rozpisu, vyhodnocovania plnenia a vykonávania kontroly plnenia úloh uložených vládou Slovenskej republiky a ministrom hospodárstva Slovenskej republiky tak, aby zahŕňal a úlohy vyplývajúce z Programového vyhlásenia vlády SR.